L 25/40
HR
Službeni list Europske unije
27.1.2023.
(20)
Lišće celera (Apium graveolens) i grah metraš (Vigna unguiculata ssp. sesquipedalis, Vigna unguiculata ssp. unguiculata) iz Kambodže od listopada 2014. podliježu povećanoj razini službenih kontrola zbog rizika od kontaminacije ostacima pesticida.
Ti proizvodi nisu uvezeni u Uniju dulje od tri godine.
Stoga bi unose u Prilogu I. Provedbenoj uredbi (EU) 2019/1793 koji se odnose na te proizvode trebalo izbrisati.
(21)
Repa (Brassica rapa ssp. rapa) iz Libanona od srpnja 2018.
podliježe povećanoj razini službenih kontrola zbog rizika od kontaminacije rodaminom B. Službene kontrole tog proizvoda koje su provele države članice pokazuju stalno visoku stopu neusklađenosti od uvođenja povećane razine službenih kontrola.
Te kontrole dokazuju da ulazak tog proizvoda u Uniju predstavlja ozbiljan rizik za zdravlje ljudi.
Stoga je, uz povećanu razinu službenih kontrola, potrebno propisati posebne uvjete za uvoz repe (Brassica rapa ssp. rapa) iz Libanona.
Posebice, sve pošiljke repe (Brassica rapa ssp. rapa) iz Libanona trebao bi pratiti službeni certifikat u kojem se navodi da svi rezultati uzorkovanja i analize pokazuju usklađenost sa zahtjevima Unije.
Certifikatu bi trebalo priložiti rezultate uzorkovanja i analiza.
Stoga bi unos koji se odnosi na repu (Brassica rapa ssp. rapa) iz Libanona u Prilogu I. Provedbenoj uredbi (EU) 2019/1793 trebalo izbrisati i premjestiti u Prilog II. toj provedbenoj uredbi, a učestalost provjera identiteta i fizičkih provjera utvrditi na 50 % pošiljaka koje ulaze u Uniju.
(22)
Kad je riječ o pošiljkama gotu kole (Centella asiatica) i mukunuwenne (Alternanthera sessilis) iz Šri Lanke, tijekom službenih kontrola koje su države članice provele u skladu s člancima 5. i 6.
Provedbene uredbe (EU) 2019/1793 otkrivena je visoka stopa neusklađenosti s relevantnim zahtjevima propisanima zakonodavstvom Unije u pogledu kontaminacije ostacima pesticida.
Stoga je primjereno učestalost provjera identiteta i fizičkih provjera tih pošiljaka koje ulaze u Uniju povećati na 30 %.
(23)
U sustavu TARIC izmijenjeno je nekoliko oznaka KN ili pododjeljaka TARIC.
Radi preciznije identifikacije proizvoda koji podliježu povećanim službenim kontrolama primjereno je ispraviti pododjeljak TARIC za oznaku KN ex 1211 90 86 u unosu za gotu kolu (Centella asiatica) iz Šri Lanke u Prilogu I. Provedbenoj uredbi (EU) 2019/1793.
(24)
Rogač (carob), sjeme rogača, neoljušteno, nedrobljeno niti mljeveno, sluzi i zgušnjivači, neovisno jesu li modificirani ili ne, dobiveni od rogača ili sjemena rogača iz Maroka od siječnja 2022. podliježu povećanoj razini službenih kontrola zbog rizika od kontaminacije etilen oksidom.
Službene kontrole tih proizvoda koje su provele države članice pokazuju usklađenost s relevantnim zahtjevima propisanima zakonodavstvom Unije.
Stoga povećana razina službenih kontrola za te proizvode više nije opravdana te bi unos u Prilogu I. Provedbenoj uredbi (EU) 2019/1793 koji se odnosi na te proizvode trebalo izbrisati.
(25)
Kikiriki i proizvodi od kikirikija iz Madagaskara od travnja 2016. podliježu povećanoj razini službenih kontrola zbog rizika od kontaminacije ostacima aflatoksina.
Ti proizvodi nisu uvezeni u Uniju dulje od tri godine.
Stoga bi unos u Prilogu I. Provedbenoj uredbi (EU) 2019/1793 koji se odnose na te proizvode trebalo izbrisati.
(26)
Kad je riječ o pošiljkama mletačkog graha (crnookica) (Vigna unguiculata) iz Madagaskara, podaci iz obavijesti u sustavu RASFF te informacije o službenim kontrolama koje su provele države članice upućuju na pojavu novih rizika za zdravlje ljudi zbog moguće kontaminacije ostacima pesticida.
Stoga je potrebno zahtijevati povećanu razinu službenih kontrola pri ulasku tog proizvoda iz Madagaskara.
Stoga bi taj proizvod trebalo uvrstiti u Prilog I. Provedbenoj uredbi (EU) 2019/1793 i učestalost provjera identiteta i fizičkih provjera utvrditi na 10 % pošiljaka koje ulaze u Uniju.
(27)
Kečap od rajčica i ostali umaci od rajčica iz Meksika od siječnja 2022. podliježu povećanoj razini službenih kontrola zbog rizika od kontaminacije etilen oksidom.
Službene kontrole tih proizvoda koje su provele države članice pokazuju usklađenost s relevantnim zahtjevima propisanima zakonodavstvom Unije.
Stoga povećana razina službenih kontrola za te proizvode više nije opravdana te bi unos u Prilogu I. Provedbenoj uredbi (EU) 2019/1793 koji se odnosi na te proizvode trebalo izbrisati.